***Cocktail*** er en amerikansk romantisk dramafilm fra 1988 med Tom Cruise i hovedrollen. Andre sentrale roller spilles av Bryan Brown og Elisabeth Shue. Filmen er regissert av Roger Donaldson. 

*Cocktail* regnes av mange som en ungdomsfilm og inneholder mye tidsriktig popmusikk fra 1980-årene. Den både vant – og ble nominert til flere priser på grunn av dens musikalske innhold. Flere har i ettertid definert den som et symbol på 1980-årene og mener derfor den kan klassifiseres som en kultfilm.

Filmen ble dårlig mottatt av filmkritikerne, men ble en stor publikumssuksess.

Handling
--------

Brian Flanagan (Tom Cruise) er en ambisiøs ung mann som reiser til New York på jakt etter penger og suksess. Når hans forventninger ikke oppfylles setter han seg på skolebenken, og tar samtidig jobb som bartender på kveldstid. Etterhvert finner han ut at det er som bartender og sjarmør at lykken og pengene ligger. Brian får hjelp av Doug (Bryan Brown), en aldrende bartender og alkoholiker, og sammen blir de etterhvert byens hotteste bartendere. Natteliv og damesjekking blir raskt Brians hovedbeskjeftigelse. Så går vennskapet til Doug i stå og han flytter til Jamaica for å jobbe som bartender. Der møter han den vakre og jordnære Jordan Mooney som han forelsker seg i. Hans begjær etter å gjøre suksess i forretninglivet har derimot ikke forsvunnet og etterhvert oppstår det problemer mellom ham og Jordan. Tilbake i New York skjønner Brian at han må ta ett oppgjør med seg selv for å vinne sin kjærlighet til Jordan tilbake. Han får i tillegg en alvorlig vekker da han besøker en desillusjonert Dough som er i ferd med å synke dypere og dypere ned i sin alkoholisme på grunn av et problematisk ekteskap. En tragisk hendelse gjør at han blir fast bestemt på å vinne sin i kjære tilbake.

Om filmen
---------

### Filmanmelderne og publikum

*Cocktail* ble dårlig mottatt av filmanmelderne og har bare oppnådd 9 % på Rotten Tomatoes og 12 % på Metacritic. Til tross for den dårlige mottakelsen ble den en stor publikumssuksess og innbrakte over $78 millioner på amerikanske kinoer alene, og havnet på en åttendeplass over de mest innbringende filmene i USA i 1988.

### Priser og nominasjoner

*Cocktail* ble tildelt to ASCAP Awards, der den ene av dem ble tildelt for sangen "Shakedown". Den ble også tildelt en BMI Film & TV Awards for sangen "Kokomo". Den ble ytterligere nominert til en Golden Globe og en Grammy (begge for filmens musikalske innhold). 

Filmen ble også tildelt to Razzie Awards, for henholdsvis verste film og verste manus. Tom Cruise og filmens regissør ble i tillegg nominert til hver sin Razzie.

### I Norge

*Dagbladets* anmelder var ikke spesielt begeistret og gav den terningkast tre med kommentaren «Glatt og overflatisk romantisk komedie fra 80-tallet» Filmsiden CINERAMA vurderte filmen i 2005 og gav den da terningkast fem. Anmelderen skrev at han ble sittende igjen med en «deilig berusende følelse» etter å ha sett den, men mente også at den har et haltende manus og en inkonsekvent karakterutvikling. Anmelderen skrev videre at «Rollefiguren til Cruise modnes alt for fort og man får ikke servert noen gode motiver for den Jekyll og Hyde-aktige forandringen. Flere av trådene i filmens begynnelse nøstes ikke opp og ekstreme skifter i location gjør at filmen halter underveis».

> Etter å ha sett Cocktail sitter man igjen med en deilig berusende følelse og man får lyst til å ta med gutta ut på byen for å drikke masser av Cocktails
> 
> 
> David Auby Johansen, Cinerama 2005
> 
>

I rollene
---------

(utvalg)

* Tom Cruise: Brian Flanagan
* Bryan Brown: Douglas Coughlin
* Elisabeth Shue: Jordan Mooney
* Lisa Banes: Bonnie
* Kelly Lynch: Kerry Coughlin
* Gina Gershon: Coral
* Laurence Luckinbill: Richard Mooney
* Ron Dean ... Onkel Pat
* Robert Donley ... Eddie
* Ellen Foley ... Eleanor
* Andrea Morse ... Dulcy

Soundtrack
----------

1. "Wild Again" – Jefferson Starship
2. "Powerful Stuff" – The Fabulous Thunderbirds
3. "Since When" – Robbie Nevil
4. "Don't Worry, Be Happy" – Bobby McFerrin
5. "Hippy Hippy Shake" – The Georgia Satellites
6. "Kokomo" – The Beach Boys
7. "Rave On!" – John Mellencamp
8. "All Shook Up" – Ry Cooder
9. "Oh, I Love You So" – Preston Smith
10. "Tutti Frutti" – Little Richard

**Ekstra låter**

1. "Addicted to Love" – Robert Palmer
2. "Shelter of Your Love" – Jimmy Cliff
3. "This Magic Moment" – Leroy Gibbons
4. "When Will I Be Loved" – The Everly Brothers

Referanser
----------

1. ↑
2. ↑  «Cocktail - Rotten Tomatoes». *www.rottentomatoes.com* **(engelsk)**. 29. juli 1988. Besøkt 17. september 2023.
3. ↑
4. ↑  «Cocktail (1988) - Financial Information». *The Numbers*. Besøkt 30. september 2021.
5. ↑  «Top 1988 Movies at the Domestic Box Office». *The Numbers*. Besøkt 30. september 2021.
6. ↑
7. ↑

Eksterne lenker
---------------

* (en) *Cocktail* på Internet Movie Database Rediger på Wikidata

* (no) *Cocktail* hos Filmfront Rediger på Wikidata

* (sv) *Cocktail* i Svensk Filmdatabas Rediger på Wikidata

* (da) *Cocktail* i Danmark Nationale Filminstitut Rediger på Wikidata

* (en) *Cocktail* på AllMovie Rediger på Wikidata

* (fr) *Cocktail* på Allociné Rediger på Wikidata

* (nl) *Cocktail* på MovieMeter Rediger på Wikidata

* (en) *Cocktail* på Turner Classic Movies Rediger på Wikidata

* (en) *Cocktail* på American Film Institute Rediger på Wikidata

* (en) *Cocktail* på Rotten Tomatoes Rediger på Wikidata